KTC มาตรการรัฐกระตุ้นใช้จ่ายผ่านบัตรพร้อมปัจจัยบวกหนุนเพียบซื้อเป้า 112 บ.
KTC ได้รับประโยชน์จากมาตรการกระตุ้นการบริโภคของรัฐที่ต้องการกระตุ้นการใช้จ่ายช่วงปีใหม่ เนื่องจากการจับจ่ายใช้สอยผ่านบัตรเครดิตจะเติบโตตามราคาหุ้นปรับลดลงสะท้อนคาดการณ์การเติบโตที่ชะลอลงในปี 59 ไปหมดแล้ว พร้อมปัจจัยบวกหนุนเพียบซื้อเป้า 112 บ.
29 ธ.ค. 2558

บล.กสิกรไทย ระบุในบทวิเคราะห์ (29 ธ.ค.) ว่าบริษัท บัตรกรุงไทย จำกัด (มหาชน)หรือ KTC ได้รับประโยชน์จากมาตรการกระตุ้นการบริโภคของรัฐที่ต้องการกระตุ้นการใช้จ่ายช่วงปีใหม่ เนื่องจากการจับจ่ายใช้สอยผ่านบัตรเครดิตจะเติบโตตามราคาหุ้นปรับลดลงสะท้อนคาดการณ์การเติบโตที่ชะลอลงในปี 59 ไปหมดแล้ว 
ส่วนแผนการเพิ่มค่าใช้จ่ายด้านการตลาด, เพิ่มประสิทธิภาพของ Back Office และระบบ IT เป็นการรองรับการเติบโตเป็นผู้นำตลาดในระยะยาว
อีกทั้งแผน e-payment แห่งชาติในปี 59 ที่จะเพิ่มเครื่อง EDC จาก 100,000 เครื่องเป็น 2 ล้านเครื่อง จะกระตุ้นการใช้จ่ายผ่านบัตรฯในภาพรวมของประเทศแนะซื้อราคาเหมาะสมทางพื้นฐาน 112.00 บาท  